CELEX: 32012R0769
Language: sl
Date: 2012-08-17 00:00:00
Title: Uredba Komisije (EU) št. 769/2012 z dne 17. avgusta 2012 o prepovedi ribolova na sluzoglavke v vodah EU in mednarodnih vodah območij III, IV, V, VI, VII, VIII, IX, X, XII in XIV s plovili, ki plujejo pod zastavo Portugalske

24.8.2012   
            
            
               SL
            
            
               Uradni list Evropske unije
            
            
               L 229/16
            
         UREDBA KOMISIJE (EU) št. 769/2012
   z dne 17. avgusta 2012
   o prepovedi ribolova na sluzoglavke v vodah EU in mednarodnih vodah območij III, IV, V, VI, VII, VIII, IX, X, XII in XIV s plovili, ki plujejo pod zastavo Portugalske
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1) in zlasti člena 36(2) Uredbe,
   ob upoštevanju naslednjega:
   
               (1)
            
            
               Uredba Sveta (ES) št. 1225/2010 z dne 13. decembra 2010 o določitvi ribolovnih možnosti za plovila EU za staleže nekaterih vrst globokomorskih rib za leti 2011 in 2012 (2) določa kvote za leto 2012.
            
         
               (2)
            
            
               Po podatkih, ki jih je prejela Komisija, se je z ulovi staleža iz Priloge k tej uredbi s plovili, ki plujejo pod zastavo države članice iz Priloge ali so v njej registrirana, izčrpala kvota, dodeljena za leto 2012.
            
         
               (3)
            
            
               Zato je treba za navedeni stalež prepovedati ribolovne dejavnosti –
            
         SPREJELA NASLEDNJO UREDBO:
   Člen 1
   Izčrpanje kvote
   Ribolovna kvota za stalež iz Priloge k tej uredbi, ki je bila za leto 2012 dodeljena državi članici iz navedene priloge, velja za izčrpano od datuma iz navedene priloge.
   Člen 2
   Prepovedi
   Ribolovne dejavnosti s plovili, ki plujejo pod zastavo države članice iz Priloge ali so v njej registrirana, so od datuma iz navedene priloge prepovedane za stalež iz Priloge k tej uredbi. Po tem datumu je zlasti prepovedano obdržati na krovu, premeščati, pretovarjati ali iztovarjati navedeni stalež, ki ga ulovijo navedena plovila.
   Člen 3
   Začetek veljavnosti
   Ta uredba začne veljati na dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 17. avgusta 2012
      
         
            Za Komisijo V imenu predsednika
         
         Lowri EVANS
         
            Generalna direktorica za pomorske zadeve in ribištvo
         
      
   
   
      (1)  UL L 343, 22.12.2009, str. 1.
   
      (2)  UL L 336, 21.12.2010, str. 1.
   
      PRILOGA
      
                  Št.
               
               
                  12/DSS
               
            
                  Država članica
               
               
                  Portugalska
               
            
                  Stalež
               
               
                  ALF/3X14-
               
            
                  Vrsta
               
               
                  sluzoglavke (Beryx spp.)
               
            
                  Območje
               
               
                  vode EU in mednarodne vode območij III, IV, V, VI, VII, VIII, IX, X, XII in XIV
               
            
                  Datum
               
               
                  28.7.2012